QORTI TAL­MAĠISTRATI MALTA Bħala Qorti ta`Ġudikatura Kriminali Maġistrat Dr. VICTOR GEORGE HAWES Seduta tat Traffiku Referenza tal­Każ: TRF­83855­1226­9 Il Pulizija (Spettur SARAH MAGRI) Vs Jean Claude Debono (K.I. Nru. 08299L) Illum, 29 ta' Ottubru 2019 Il Qorti, Rat l­akkużi hawn taħt indikati. Talli nhar is­17/1/2019 ghal habta ta`10:30pm bil­vettura ROTA MUTUR ġewwa Main Str c/w Convent str,ZABBAR [1] Soqt, gieghelt, jew hallejt tinstaq fit triq cikletta bil pedali li tahdem ukoll bl ghajnuna ta` mutur, inkluz pedelec, minghajr ma` kienet registrata mal awtorita` (L.S. 65.26 Artiklu 4 (1)) [2] Soqt, gieghelt, jew hallejt tinstaq fit triq cikletta bil pedali li tahdem ukoll bl ghajnuna ta` mutur, inkluz pedelec, li l mutur tal elettriku taghha jipproduci iktar minn 250 watts, minghajr ma' kienet koperta b'assigurazzjoni għar-riskji ta' terzi persuni f'konformita' mad- dispożizzjonijiet tal-Ordinanza dwar l-Assigurazzjoni ta' Vetturi bil-Mutur għar-Riskji ta' Terzi Persuni (L.S. 65.26 Artiklu 4A) [3] Soqt cikletta bil pedali, li tahdem ukoll bl ghajnuna ta` mutur, inkluz pedelec, minghajr ma ssodisfajt lil Awtorita li taf sew xi jghid il Kodici tat Traffiku tat triq permezz ta test teoriku (LS 65.26 Artiklu 5(1)(c)) Semghet ix-xhiedha u fliet id-dokumenti kollha esebiti. Semghet it-trattazzjoni tal-abbli difensur tal-akkuzat u tal-Prosekuzzjoni. Ikkunsidrat illi element fundamentali li jehtieg li jigi sodisfatt sabiex tinstab il-htija fit-tlett akkuzi huwa illi c-cickletta bil-pedali li tahdem bl-ghajnuna ta' mutur (inkluz pedelec) tkun wahda illi l-mutur tal-elettriku tagħha jipproduċi aktar minn 250 watts. Din il-htiega tohrog b'mod car mit-tlett artikoli tal-ligi citati fic-citazzjoni u cioe' l-Artikoli 4(1), 4A u 5(1)(c) tal-Legislazzjoni Sussidjarja 65.26 tal-Ligijiet ta' Malta. Ikkunsidrat illi mix-xhiedha ta' PS477 Joseph Desira Micallef, Mary Pule’ (rapprezentant tat- Theory Test Centre) u r-rapprezentant tal-Land Transport Directorate ma' jirrizulta xejn dwar x'kapacita' ghandu l-mutur tal-elettriku tac-cikletta in kwistjoni. Ikkunsidrat illi mix-xhiedha ta' PULE’ Joseph Desira Micallef johrog biss illi skond hu fid-data, hin u lok indikati fic-citazzjoni, ra rota minn dawk li "jaghmlulhom il-muturi" u li skond hu dawn huma "illegali". Ix-xhud mar oltre minn hekk u meta gie mistoqsi x'verifiki ghamel huwa wiegeb sempliciment li "dawk illegali, la licenzja, la insurance, m'ghandhom xejn kollha. Dawn ir-roti mutur kollha, li ninzerta jien nigbor. Kollha illegali." Meta ppressat jghid x'verifiki jaghmlu biex jiccekkjaw li l-magna tal-mutur teccedi l-250 watts, l-istess xhud wiegeb illi "jiena ma naghmilx dan, kif naraha fit-triq dawk, kif narah fit-triq dawn illegali, ghandna ordni … biex li naraw fit-toroq nigbruhom". Ikkunsidrat illi l-imputat ma' ghandu ghalfejn jipprova xejn izda hija l-prosekuzzjoni li trid tipprova l-htija tieghu. Mill-provi ma' hemm xejn x'jindika tali htija. Decide Wara li rat l­akkużi u l liġi ossia l-Artikoli 4(1), 4A u 5(1)(c) tal-Legislazzjoni Sussidjarja 65.26 tal-Ligijiet ta' Malta, tillibera lill-imputat minn tali akkuzai peress illi dawn ma' jirrizultawx. Dr. VICTOR GEORGE AXIAK Spiteri Axiak